Kamu bisa jelasin ke aku soal Kèju Inggris dalam bahasa jawa?

Kèju Inggris inggih punika salah satunggaling jinis kèju lokal ingkang dipunwedalaken wonten ing Inggris ingkang dangunipun saged kaping lipet abad - abad. Kathah tlatah wonten ing Inggris ingkang gadhah jinis kèjunipun piyambak- piyambak lan sadaya jinis kèju ingkang wonten gadhah khasipun piyambak. Sedaya keju lokal ingkang wonten gadhah raos ingkang béda- béda ingkang dipunjalari amargi wontenipun variasi kanggé ngginakaken susu, vegetasi, iklim, lan dangunipun kéju dipunnengaken ngantos dumugi mateng.

Inggris sampun ngalami kemajengan ingkang rikat sanget kanggé damel keju tradhisional déning tenaga ahli wiwit pungkasanipun taun 1970 nan. Perkawis punika béda sanget kanthi wontenipun grafik ingkang mandhap sanget kathah ing sadangunipun pinten- pinten dekade sasampunipun Perang Dunia II. Keju tradhisional saking Inggris ingkang sampun misuwur inggih punika tuladhanipun Cheddar, Stilton, lan Lancashire. Sanajan ta keju tradhisional taksih wonten lan taksih dipunremeni déning tiyang kathah ngantos sapunika, kathah keju- keju modheren ingkang sampun sami medal ingkang dipundamel déning para pemula ing indhustri punika. Inggri misuwur kanthi wontenipun keju ingkang atos kados ta Cheshire utawi Wensleydale. Nanging ing wekdal sapunika, ingkang damel keju ing Inggris miwit kanggé damel keju wonten ing manéka warna tekstur kados ta keju kanthi aroma ingkang landhep sanget, keju ingkang semi lunak, keju seger, lan keju lunak ingkang saged langsung ngleleh wonten ing tutuk.